wannaphong/clean_thaiwikipedia huggingface dataset:
# ฟาบีโอ โบรีนี
ฟาบีโอ โบรีนี  เกิดเมื่อวันที่ 29 มีนาคม ค.ศ. 1991 นักฟุตบอลชาวอิตาลี เล่นในตำแหน่งกองหน้าตัวเป้า ให้กับสโมสร Fatih Karagümrük ในซือเปร์ลีก ของประเทศตุรกี

โบรีนีเริ่มต้นอาชีพนักฟุตบอลกับโบโลญญา ก่อนที่จะย้ายมาอยู่กับเชลซีในปี ค.ศ. 2007 และในปี ค.ศ. 2011 สวอนซีซิตียืมตัวไปเล่นในฟุตบอลลีกแชมเปียนชิป และได้ย้ายมาสู่ลิเวอร์พูล

ในฤดูกาล 2013–2014 ได้เล่นให้กับซันเดอร์แลนด์โดยสัญญายืมตัว 1 ปี 

ในฤดูกาล 2014–15 โบรินี่ไม่ค่อยมีโอกาสได้ลงเล่นมากนัก เมื่อเริ่มต้นฤดูกาล 2015–16 จึงได้ย้ายไปซันเดอร์แลนด์อย่างถาวร ด้วยราคา 10 ล้านปอนด์ (ประมาณ 550 ล้านบาท) และระยะเวลาสัญญา 4 ปี ต่อมาโบรีนีย้ายมาเล่นให้กับสโมสรแชมป์ยุโรป 7 สมัยอย่างเอซี มิลาน
# เฟนเดอร์ สตราโตแคสเตอร์
เฟนเดอร์ สตราโตแคสเตอร์  มักจะเรียกว่า สแตรต (Strat) เป็นโมเดลกีตาร์ไฟฟ้าที่ถูกพัฒนามา โดย ลีโอ เฟนเดอร์, จอร์จ ฟุลเลอร์ตัน และ เฟรดดี ทาวาเรส ในปี 1954 และ ผลิตอย่างต่อเนื่องโดย เฟนเดอร์ เป็นกีตาร์ยอดนิยมและพบเห็นได้มาก

แหล่งข้อมูลอื่น
Fender เว็บไซต์อย่างเป็นทางการ
# ไทยเดินเรือทะเล
บริษัท ไทยเดินเรือทะเล จำกัด เดิมเป็นรัฐวิสาหกิจ ประเภทบริษัทจำกัด ในสังกัดกระทรวงคมนาคม ดำเนินธุรกิจด้านการบริการขนส่งสินค้าทางทะเลระหว่างประเทศ บริการด้านคลังสินค้าและท่าเทียบเรือ ตลอดจนธุรกิจการขนส่งทางน้ำ ก่อตั้งขึ้นเมื่อปี พ.ศ. 2483 ปัจจุบันยุบเลิกกิจการแล้ว

 ประวัติ 
บริษัท ไทยเดินเรือทะเล จำกัด จัดตั้งขึ้นตามประมวลกฎหมายแพ่งพาณิชย์ เมื่อปี พ.ศ. 2483 ต่อมาคณะรัฐมนตรี ได้มีมติเมื่อวันที่ 31 สิงหาคม พ.ศ. 2542 และวันที่ 4 กรกฎาคม พ.ศ. 2543 ให้เตรียมดำเนินการยุบเลิกกิจการ หากยังไม่สามารถสรรหาผู้สนใจมาซื้อหุ้นเพิ่มทุนได้ ในระยะต่อมาบริษัทฯ มีสถานะเป็นเพียงนายหน้าขนส่ง เนื่องจากไม่มีเรือเดินทะเลเป็นของบริษัทเอง การสัมมนาเชิงปฏิบัติการ บริษัท ไทยเดินเรือทะเล จำกัด25 ตุลาคม 2550 จนกระทั่งในปี พ.ศ. 2554 คณะรัฐมนตรี จึงได้มีมติให้ยุบเลิกกิจการบริษัทฯเคาะยุบ บ.ไทยเดินเรือทะเล โอนให้คลังดูแล คาด1ปีชำระบัญชีเสร็จ

 กิจการของบริษัท 
บริษัท ไทยเดินเรือทะเล จำกัด ในอดีตเป็นรัฐวิสาหกิจของไทยที่ดำเนินธุรกิจสำคัญ 3 ประการ คือ
 การเดินเรือเพื่อรับขนส่งสินค้าทางทะเลระหว่างประเทศ ส่วนใหญ่เป็นสินค้าของการไฟฟ้าฝ่ายผลิตแห่งประเทศไทย โรงงานยาสูบ กระทรวงการคลัง กองบัญชาการกองทัพไทย
 การขนส่งสินค้าทางทะเลระหว่างประเทศ โดยการเช่าระวางเรือของบริษัทอื่นมาเสริมการให้บริการของบริษัทฯ
 ท่าเทียบเรือและโรงพักสินค้าอนุมัติ เป็นภารกิจที่บริษัทฯ ร่วมกับบริษัท ธนาพรชัย พอร์ท เซอร์วิส จำกัด

 ผลการดำเนินงาน 
บริษัท ไทยเดินเรือทะเล จำกัด เป็นรัฐวิสาหกิจที่ไม่มีผลกำไรในปี พ.ศ. 2551 ซึ่งจากรายงานงบการเงินปี 2551 บริษัทมีผลขาดทุนสุทธิ 0.29 ล้านบาท เนื่องจากมีรายได้จากการให้บริการลดลงทั้งในเส้นทางยุโรป และเส้นทางอเมริการายงานงบการเงินประจำปี 2551 สำนักงานคณะกรรมการนโยบายรัฐวิสาหกิจ
# ลิงเสน
ลิงเสน หรือ ลิงหมี (, Bear macaque) เป็นลิงชนิดหนึ่ง ที่สามารถพบได้ในประเทศไทย มีชื่อวิทยาศาสตร์ว่า Macaca arctoides จัดอยู่ในวงศ์ลิงโลกเก่า (Cercopithecidae)

 ลักษณะ 
ลำตัวยาว หลังสั้น ขนยาวสีน้ำตาล หน้ากลม หางสั้น ลูกลิงมีขนสีขาว และเปลี่ยนเป็นสีเข้มเมื่อมีอายุมากขึ้น ใบหน้าเป็นสีชมพู หรือ สีแดงเข้ม ถึงน้ำตาล และมีขนเล็กน้อย ลิงเพศผู้มีลำตัวใหญ่กว่าลิงเพศเมีย มีน้ำหนัก 9.7-10.2 กิโลกรัม ลิงเพศเมีย มีน้ำหนัก 7.5-9.1 กิโลกรัม ลิงเสนเพศผู้มีเขี้ยวยาว และ อาศัยรวมกันเป็นกลุ่ม มีถุงเก็บอาหารใต้คาง หางสั้นมากจนดูเหมือนกับไม่มีหาง ก้นแดง หน้าท้องมีขนน้อย  ขนบนหัวจะขึ้นวนเป็นก้นหอย ขนที่แก้มชี้ไปทางหลังและคลุมหูไว้  และยังมีกลิ่นตัวที่เหม็นมาก

 การกระจายพันธุ์ 
สามารถพบได้ในป่าทุกชนิดของเขตร้อนและกระจายกันอยู่แถบตะวันออกเฉียงเหนือของอินเดีย, ทางตะวันออกเฉียงใต้ของจีน ทางตะวันตกของมาเลเซีย, แหลมมลายู, พม่า, ไทย, เวียดนาม และ ทางตะวันออกของบังคลาเทศ

 นิเวศวิทยาและพฤติกรรม 
กินผลไม้ พืชผัก รวมถึงแมลงขนาดเล็ก อาศัยอยู่เป็นฝูงใหญ่ มีการปกครองตามลำดับอาวุโส แต่เมื่อเวลากินอาหารมักจะทะเลาะกันเป็นเสียงดัง  โดยมักหากินตามพื้นดินมากกว่าต้นไม้ในเวลากลางวัน

เริ่มผสมพันธุ์ได้เมื่อมีอายุ 3-4 ปี ระยะตั้งท้องนาน 146 วัน ออกลูกครั้งละ 1 ตัว และมีอายุยืนกว่า 20 ปี 

สำหรับในประเทศไทย ลิงเสนเดิมพบได้ทุกภูมิภาค แต่ปัจจุบันมีสถานะในธรรมชาติที่ลดลงเป็นจำนวนมาก จนเหลือเพียงไม่กี่ฝูงเท่านั้น อาทิ เขตรักษาพันธุ์สัตว์ป่าทุ่งใหญ่-ห้วยขาแข้ง, อุทยานแห่งชาติแก่งกรุง, อุทยานแห่งชาติเขาลำปี-หาดท้ายเหมือง, อุทยานแห่งชาติน้ำตกโยง เป็นต้น มีสถานะทางกฎหมายเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535
# เนสตอร์ กีร์ชเนร์
เนสตอร์ การ์โลส กีร์ชเนร์ (25 กุมภาพันธ์ พ.ศ. 2493 27 ตุลาคม พ.ศ. 2553) คืออดีตประธานาธิบดีผู้กอบกู้วิกฤษเศรษฐกิจอาร์เจนตินา เริ่มเข้าสู่วงการการเมืองเมื่อปี พ.ศ. 2528 กระทั่งปี พ.ศ. 2542 ได้เกิดวิกฤติทางเศรษฐกิจขึ้นในอาร์เจนตินา จนประเทศตกอยู่ในสถานะไร้สภาพคล่องอย่างหนัก เขาสามารถทำให้อาร์เจนตินาชำระหนี้ไอเอ็มเอฟได้กว่า 10,000 ล้านดอลลาร์ในปี พ.ศ. 2549 หลังจากขึ้นดำรงตำแหน่งประธานาธิบดีในปี พ.ศ. 2546

เมื่อวันที่ 27 ตุลาคม พ.ศ. 2553 เนสตอร์ซึ่งกำลังได้รับการแนะนำให้ลงเสนอเข้าชิงตำแหน่งประธานาธิบดีอีกครั้งในปีหน้า ได้เสียชีวิตลงแล้วด้วยโรคหัวใจ ขณะอายุได้ 60 ปี หลังจากเข้ารับการผ่าตัดเมื่อเดือนกันยายนปีที่แล้ว โดยการเสียชีวิตของเขา กริสตีนา กีร์ชเนร์ ภรรยา ซึ่งดำรงตำแหน่งประธานาธิบดีอยู่ได้อยู่เคียงข้างเขาจนวินาทีสุดท้าย http://hilight.kapook.com/view/53151  เคิร์ชเนอร์ อดีตประธานาธิบดีอาร์เจติน่า เสียชีวิตแล้ว
# กริสตินา เฟร์นันเดซ เด กีร์ชเนร์
กริสตินา เอลิซาเบต เฟร์นันเดซ เด กีร์ชเนร์ (19 กุมภาพันธ์ พ.ศ. 2496) คืออดีตประธานาธิบดีของประเทศอาร์เจนตินา และภริยาอดีตประธานาธิบดีเนสตอร์ กีร์ชเนร์ เธอจบการศึกษานิติศาสตร์จากมหาวิทยาลัยแห่งชาติลาปลาตา และพบกับสามีของเธอที่นั่น เธอเป็นประธานาธิบดีหญิงคนแรกที่มาจากการเลือกตั้ง และเป็นประธานาธิบดีหญิงคนที่สองที่ได้รับตำแหน่ง
# วรรณพร พรประภา
วรรณพร พรประภา (สกุลเดิม ล่ำซำ; เกิด 30 กันยายน พ.ศ. 2511) เป็นภูมิสถาปนิกชาวไทย ผู้ก่อตั้งสำนักงานออกแบบ บริษัท พี แลนด์สเคป จำกัด (P Landscape Co.,Ltd. หรือที่รู้จักในนาม PLA) เป็นบริษัทออกแบบภูมิสถาปัตยกรรมที่มีผลงานการออกแบบหลากหลายสาขา ทั้งในประเทศไทย และในหลายประเทศตั้งแต่อินเดีย จีน ฮ่องกง มัลดีฟส์ ประเทศในตะวันออกกลาง สิงคโปร์ มาเลเซีย อินโดนีเซีย ญี่ปุ่น ฟิจิ อังกฤษและเยอรมนี อาทิเช่น โรงแรม รีสอร์ท (Hospitality), พื้นที่พักอาศัย (Residential), พื้นที่ใช้งานผสมผสาน (Mixed Use) รวมถึงงานออกแบบพื้นที่สุขภาพ และพื้นที่สำหรับสาธารณประโยชน์ เป็นต้น งานส่วนใหญ่ะเป็นงานออกแบบร่วมสมัย โดยปัจจุบันดำรงตำแหน่ง กรรมการผู้จัดการ

 ประวัติ 
วรรณพร มีชื่อเล่นว่า ปุ้ย เป็นบุตรีของโพธิพงษ์ ล่ำซำ กรรมการสภาที่ปรึกษาพรรคประชาธิปัตย์และอดีตรัฐมนตรีช่วยว่าการกระทรวงพาณิชย์ กับนางยุพา ล่ำซำ เจ้าของธุรกิจ เมืองไทยประกันชีวิต และเมืองไทยประกันภัย และเป็นน้องสาวนวลพรรณ ล่ำซำ นายกสมาคมกีฬาฟุตบอลแห่งประเทศไทย ในพระบรมราชูปถัมภ์ และ กรรมการผู้จัดการ บริษัทเมืองไทยประกันภัย จำกัด

วรรณพร จบปริญญาตรีทางด้านสถาปัตยกรรม จากคณะสถาปัตยกรรมศาสตร์ จุฬาลงกรณ์มหาวิทยาลัย และได้ไปฝึกงานกับศาสตราจารย์กิตติคุณ เดชา บุญค้ำที่บริษัทสำนักงานภูมิสถาปนิก ดี เอส บี แอสโซสิเอส ก่อนเดินทางไปเรียนต่อปริญญาโทด้านภูมิสถาปัตยกรรม ที่บัณฑิตวิทยาลัยการออกแบบ มหาวิทยาลัยฮาร์วาร์ด ประเทศสหรัฐอเมริกา จากนั้นจึงเดินทางกลับมาเปิดสำนักงานออกแบบทางด้านภูมิสถาปัตยกรรมที่ประเทศไทยชื่อ บริษัท พี แลนด์สเคป จำกัด

วรรณพร เป็นภูมิสถาปนิกที่มีผลงานการออกแบบที่โดดเด่น ผลงานที่สร้างชื่อ คือ Garden of the Mind ซึ่งจัดแสดงในงาน International Garden Festival ณ กรุงเบอร์ลิน เยอรมนี และได้รับเชิญไปบรรยายในการสัมมนาทางด้านการออกแบบทั้งระดับชาติและนานาชาติหลายครั้ง ปัจจุบันดำรงตำแหน่ง กรรมการ มูลนิธิหอศิลปวัฒนธรรมแห่งกรุงเทพมหานคร (พ.ศ. 2564 - ปัจจุบัน) และ Committee of the Graduate School of Design's Dean's Leadership Council (พ.ศ. 2563 - ปัจจุบัน)

วรรณพรเป็นหนึ่งในคณะทำงานออกแบบ อุทยานเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร สวนสาธารณะพื้นที่ 297 ไร่ ซึ่งสร้างบนพื้นที่เดิมของสนามม้านางเลิ้ง

ลำดับสาแหรก

</center>
# ลิงกังใต้
ลิงกังใต้ หรือ ลิงกะบุด  เป็นลิงชนิดหนึ่ง จัดอยู่ในวงศ์ลิงโลกเก่า (Cercopithecidae)

มีรูปร่างเตี้ย ขนสั้นสีเทาหรือสีน้ำตาล หน้าค่อนข้างยาว ขนบนหัวสั้นมีสีเทาหรือสีน้ำตาล และขึ้นวนเป็นก้นหอย ขนตรงส่วนใต้ท้องมีสีจางจนเกือบขาว ขนบริเวณหลังเป็นสีน้ำตาลไหม้หรือดำ หางค่อนข้างสั้น ตัวเมียมีขนาดเล็กกว่า และมีขนปรกหน้าผากน้อยกว่าลิงตัวผู้ 

อาศัยอยู่ตามป่าดิบบริเวณเชิงเขา ชอบเปลี่ยนที่อยู่ไปเรื่อย ไม่ค่อยอยู่เป็นที่ บางตัวออกหากินตัวเดียว ไม่รวมฝูง ชอบลงมาอยู่ตามพื้นดินมากกว่าอยู่บนต้นไม้ แต่เวลานอนขึ้นไปนอนบนต้นไม้ ชอบส่งเสียงร้องและมักร้องรับกันทั้งฝูง เริ่มผสมพันธุ์ได้เมื่อมีอายุ 3-4 ปี ผสมพันธุ์ได้ทุกฤดู ระยะตั้งท้องประมาณ 5-7 เดือน ออกลูกครั้งละ 1 ตัว และมีอายุยืนราว 25 ปี ตัวผู้หรือแต่ละตัวอาจผสมพันธุ์กับตัวอื่นได้หลายตัว และไม่อยู่เป็นคู่แน่นอน

จัดเป็นลิงที่มีสมาชิกในฝูงน้อยกว่าลิงชนิดอื่น ๆ คือ มีไม่เกิน 40-45 ตัว

กินอาหารจำพวกผลไม้, เมล็ดพืช และแมลงขนาดเล็ก เวลากินอาหารมักชอบเก็บไว้ข้างแก้มแล้วค่อย ๆ เอามือดันอาหารที่เก็บไว้ออกมากินทีละน้อย

เดิมลิงกังใต้เคยถูกจัดให้เป็นชนิดย่อยของลิงกังเหนือ (M. leonina) แต่ปัจจุบันได้ถูกแยกให้เป็นชนิดต่างหาก

พบกระจายพันธุ์ตั้งแต่คอคอดกระในประเทศไทยลงไปจนถึงแหลมมลายู, เกาะสุมาตรา, เกาะบอร์เนียว, เกาะบังกา

ในประเทศไทย ลิงกังใต้  เป็นลิงที่คนไทยรู้จักและคุ้นเคยกันเป็นอย่างดี เพราะมักจะถูกจับมาเลี้ยงและฝึกให้แสดงต่าง ๆ ตามคำสั่ง เช่น ละครลิง หรือปีนต้นมะพร้าวเก็บลูกมะพร้าว ที่เกาะสมุย จังหวัดสุราษฎร์ธานี จนกลายเป็นสถานที่ท่องเที่ยวที่เป็นรู้จักกันอย่างดีทั้งชาวไทยและชาวต่างชาติ เป็นต้นศูนย์ลิงสมุย ฝึกลิงโชว์ต่างชาติ วอนรัฐฯ พัฒนาโอทอปท่องเที่ยว 

สำหรับการฝึกให้เก็บมะพร้าว จะใช้ลิงตัวผู้เนื่องจากมีตัวใหญ่ เรี่ยวแรงมากกว่าลิงตัวเมีย ลิงที่จะใช้ฝึกเป็นอย่างดีอยู่ในช่วงอายุไม่เกิน 3-5 เดือน และต้องเป็นลิงนิสัยดี เชื่อฟังต่อผู้เลี้ยง มีขนเป็นมัน สุขภาพแข็งแรง ฟันไม่มีความผิดปกติ เพราะจะมีผลต่อการกัดขั้วมะพร้าว ซึ่งลิงบางตัวใช้เวลาฝึกเพียง 3 เดือนก็ใช้เก็บมะพร้าวได้แล้ว โดยการฝึกจะเป็นแบบค่อยเป็นค่อยไปทีละขั้นตอนเพื่อนเกษตร, รายการ เช้าข่าวเจ็ดสี ทางช่อง 7: วันพฤหัสบดีที่ 29 กันยายน พ.ศ. 2554

ในเดือนกุมภาพันธ์ พ.ศ. 2552 มีชาวบ้านที่อำเภอรามัน จังหวัดยะลา ได้พบลิงกังใต้เผือกตัวหนึ่ง ในป่าสวนยางแถบเทือกเขาบูโด โดยพฤติกรรมของลิงตัวนี้แปลกกว่าลิงกังใต้ป่าโดยทั่วไป กล่าวคือ ไม่ดุร้ายก้าวร้าวต่อมนุษย์ และไม่มีอาการตื่นกลัวด้วย ซึ่งผู้ที่พบได้นำขึ้นทูลเกล้าฯถวายแด่ พระบาทสมเด็จพระมหาภูมิพลอดุลยเดชมหาราช บรมนาถบพิตร  ชาวยะลาแห่ดูลิงกังเผือกแน่นทุกวัน เจ้าของเตรียมถวาย“ในหลวง" จากผู้จัดการออนไลน์

สถานะในกฎหมายปัจจุบัน เป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535
# ลิงแสม
ลิงแสม  เป็นลิงชนิดหนึ่ง จัดอยู่ในวงศ์ลิงโลกเก่า (Cercopithecidae)

ลักษณะ 

จัดเป็นลิงขนาดกลาง มีขนตามลำตัวสีน้ำตาล หางยาวกว่าความยาวของลำตัว ขนตรงกลางหัวมีลักษณะตั้งแหลมชี้ขึ้น  ขนใต้ท้องสีขาว โดยสีขนจะเปลี่ยนแปลงไปตามอายุ ฤดูกาล และถิ่นที่อยู่อาศัย ขนาดความยาวลำตัวและหัวประมาณ 48.5 – 55 เซนติเมตร ความยาวหาง 44 – 54 เซนติเมตร น้ำหนักประมาณ 3.5 – 6.5 กิโลกรัม

การแพร่กระจายพันธุ์
มีการแพร่กระจายพันธุ์ที่ค่อนข้างกว้าง โดยพบตั้งแต่ประเทศอินเดีย, พม่า, ไทย, คาบสมุทรมลายู, เกาะสุมาตรา, เกาะบอร์เนียว, เกาะลูซอน และเกาะมินดาเนา ของฟิลิปปินส์, ลาว, กัมพูชา และเวียดนาม ทำให้มีชนิดย่อยมากถึง 10 ชนิดMacaca fascicularis: Subspecies (ดูในตาราง)

นิเวศวิทยาและพฤติกรรม
เป็นลิงอีกชนิดหนึ่งที่พบได้แทบทุกภูมิประเทศ ทั้งในป่าชายเลนใกล้ทะเล โดยลิงฝูงที่อาศัยในที่นี่จะว่ายน้ำและดำน้ำเก่ง เคยมีรายงานว่าสามารถดำน้ำได้ลึกถึง 50 เมตร  หากินสัตว์ทะเลขนาดเล็กเป็นอาหาร เช่น กุ้ง, ปู หรือ หอย  แต่บางครั้งก็พบอาศัยอยู่ในป่าดิบชื้นและพื้นที่สูงประมาณ 2,000 เมตร จากระดับน้ำทะเล หรือพื้นที่เกษตรกรรมด้วยซึ่งมันมักจะทำลายผลิตผลทางการเกษตร ลิงแสมพยายามจะปรับตัวให้สามารถอยู่ในพื้นที่บริเวณขอบนอกของป่า มากกว่าอยู่ในป่าลึก และสามารถปรับตัวในเข้ากับมนุษย์ได้ในบางโอกาส ดั่งที่มักพบเห็นทั่วไปตามเมืองใหญ่ อาทิ ศาลพระกาฬ อำเภอเมือง จังหวัดลพบุรี หรือ  ศาลเจ้าแม่เขาสามมุข  อำเภอเมือง จังหวัดชลบุรี เป็นต้น ซึ่งมักจะอยู่เป็นฝูงใหญ่ อาจมีสมาชิกในฝูงได้ถึง 200 ตัว โตเต็มที่เมื่อมีอายุได้ราว 3-4 ปี  ออกลูกครั้งละ 1 ตัว ลูกที่มีอายุน้อยจะเกาะติดแม่เสมอ และจัดเป็นลิงอีกชนิดหนึ่งที่หากเลี้ยงตั้งแต่ยังเล็ก ก็สามารถนำมาฝึกหัดให้เชื่องได้เหมือนลิงกัง (M. nemestrina)

สถานะ
ในประเทศไทย ลิงแสมจัดเป็นลิงชนิดที่พบเห็นได้บ่อยที่สุด สามารถพบได้แม้กระทั่งในเขตกรุงเทพมหานครล่องเรือชมเกาะ ดูลิงแสม ตลาดน้ำวัดหัวกระบือ  มีสถานะตามกฎหมายเป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535
# ลิงจมูกเชิดพม่า
ลิงจมูกเชิดพม่า หรือ ค่างจมูกเชิดพม่า (Rhinopithecus strykeri) เป็นลิงจำพวกค่างในวงศ์ลิงโลกเก่า ที่พบทางตอนเหนือของประเทศพม่า บริเวณรัฐกะชีน รอยต่อกับประเทศจีน เป็นลิงชนิดที่ 5 ในสกุลลิงจมูกเชิด (Rhinopithecus) โดยชนิดอื่น ๆ พบในจีน และเวียดนาม ลักษณะเด่น คือ มีจมูกสั้นมาก ดูคล้ายช่องกลวงเปิดสู่ช่องปาก ขนบริเวณใบหู วงหน้า และวงก้นมีสีขาว ขณะที่ขนลำตัวมีสีดำ ยังไม่มีภาพของลิงชนิดนี้ขณะมีชีวิต คาดว่าประชากรของลิงชนิดนี้มีไม่เกิน 350 ตัว มีสายสัมพันธ์ทางวิวัฒนาการใกล้เคียงกับ ลิงจมูกสั้นพันธุ์ยูนนาน (R. bieti) มากที่สุด เชื่อว่าทั้ง 2 ชนิดแยกจากกันเพราะมี แม่น้ำโขง และแม่น้ำสาละวินกั้น บริเวณแหล่งมรดกโลกเขตสามแม่น้ำไหลเคียง ในมณฑลยูนนาน Picture: new monkey discovered in Myanmar http://news.mongabay.com/2010/1026-hance_myanmarsnubnosed.html

ลิงชนิดนี้มีชื่อในภาษาถิ่นว่า mey nwoah (ลิงที่มีหัวหันขึ้น) ฝนมักจะทำให้มันจามเนื่องจากกล้ามเนื้อจมูกสั้น ๆ รอบรูจมูกของมัน คนในท้องถิ่นระบุว่ามันนั่งโดยห้อยหัวลงตรง ๆ และซ่อนใบหน้าไว้ระหว่างหัวเข่าระหว่างเกิดฝนตกNew Snub-Nosed Monkey Discovered, Eaten http://news.nationalgeographic.com/news/2010/10/101027-snub-nosed-monkey-sneezes-new-species-science-discovered-eaten/

 การระบุทางวิทยาศาสตร์ 
ลิงจมูกเชิดพม่าได้รับความสนใจจากทีมนักวิทยาศาสตร์ของ "โครงการอนุรักษ์วานรพม่า" (Myanmar Primate Conservation Program) ซึ่งกำลังวิจัยสถานะของชะนีฮูล็อกในช่วงต้นปี พ.ศ. 2553 ทีมดังกล่าว นำโดยนักวานรวิทยาชาวสวิส โธมัส ไกส์สมัน และเงว ลวิน จากสมาคมความหลากหลายทางชีวภาพและการอนุรักษ์ธรรมชาติพม่า โดยได้รับการสนับสนุนจากองค์การอนุรักษ์พืชและสัตว์ระหว่างประเทศ (FFI) และมูลนิธิทรัพยากรบุคคลและการอนุรักษ์ สปีชีส์ได้รับการตั้งชื่อทวินามว่า Rhinopithecus strykeri เพื่อเป็นเกียรติแก่ จอน สไตรเกอร์ ประธานและผู้ก่อตั้งมูลนิธิอาร์คัส New snub-nosed monkey discovered in Northern Myanmar Oct 26 2010 physorg.com Retrieved 28 Oct 2010 ซึ่งได้ให้การสนับสนุนโครงการดังกล่าว
# รัฐซินาโลอา
รัฐซินาโลอา  เป็น 1 ใน 31 รัฐของประเทศเม็กซิโก ตั้งอยู่ทางตะวันตกเฉียงเหนือของประเทศ รัฐติดกับรัฐโซโนราและรัฐชิวาวาทางทิศเหนือ ติดกับรัฐนายาริตทางทิศใต้ ติดกับรัฐดูรังโกทางทิศตะวันออก และติดกับอ่าวแคลิฟอร์เนียและรัฐบาฮากาลิฟอร์เนียซูร์ ทางทิศตะวันตก

รัฐมีพื้นที่ครอบคลุม 57,377 ตร.กม. (22,153 ตร.ไมล์) รวมถึงเกาะปัลมิโตเบร์เด (Palmito Verde) ปัลมิโตเดลาบีร์เฮน (Palmito de la Virgen) อัลตามูรา (Altamura) ซานตามาริอา (Santa Maria) ซาลิอากา (Saliaca) มากาปูเล (Macapule) และซานอิกนาซิโอ (San Ignacio)

รัฐซินาโลอา มีประชากร 2.2 ล้านคน (2005) มีเมืองหลวงของรัฐชื่อ กูเลียกัน ขณะที่เมืองสำคัญอื่นเช่น มาซัตลัน (Mazatlán) และ โลสโมชิส (Los Mochis)
# สหภาพประชาชาติอเมริกาใต้
สหภาพประชาชาติอเมริกาใต้ (ดัตช์: ;) เป็นรัฐบาลระหว่างประเทศที่รวมกลุ่มเขตการค้าเสรีสองกลุ่มคือ เมร์โกซูร์และประชาคมชาติแอนดีส ซึ่งเป็นหนึ่งในกระบวนการรวมกลุ่มเศรษฐกิจ อันมีสหภาพยุโรปเป็นต้นแบบ
# สกิดมอร์, โอวิงส์ และเมอร์ริล
สกิดมอร์, โอวิงส์ และเมอร์ริล แอลแอลพี  เป็นบริษัทด้านสถาปัตยกรรมและวิศวกรรม ที่ก่อตั้งในชิคาโกในปี ค.ศ. 1936 โดยลุยส์ สกิดมอร์ และเนเธเนียล โอวิงส์ สามปีต่อมาจอห์น โอ. เมอร์ริล ได้เข้าร่วมกับบริษัท มีสำนักงานแห่งแรกในนิวยอร์กซิตี รัฐนิวยอร์ก ในปี ค.ศ. 1937 SOM เป็นหนึ่งในบริษัทที่ใหญ่ที่สุดในโลก มีความชำนาญในด้านการออกแบบอาคารพาณิชย์ ตึกสูง กับแนวทางสถาปัตยกรรมนานาชาติร่วมสมัย หรือ ตึกระฟ้า บริษัทสร้างสรรค์อาคารสูงหลายแห่ง เช่น จอห์นแฮนคอค์กเซนเตอร์, วิลลิสทาวเวอร์, บุรจญ์เคาะลีฟะฮ์, วันเวิลด์เทรดเซ็นเตอร์, แมริออทเวิลด์เทรดเซ็นเตอร์ (ทรีเวิลด์เทรดเซ็นเตอร์ อาคารชุดแรก), เซเว่นเวิลด์เทรดเซ็นเตอร์, จินเม่าทาวเวอร์, สำนักงานใหญ่เนโท, อาคารผู้โดยสาร 4 ท่าอากาศยานนานาชาติจอห์น เอฟ. เคนเนดี และวัน แบงค็อก

SOM ยังรับงานบริการด้านสถาปัตยกรรม, การให้บริการตึก, ให้บริการด้านวิศวกรรม MEP, การออกแบบดิจิทัล, กราฟิก, ออกแบบสถาปัตยกรรมภายใน, วิศวกรรมโครงสร้าง, วิศวกรรมโยธา, การออกแบบอาคารเพื่อความยั่งยืน และการออกแบบชุมชนเมืองและวางผัง

SOM ได้รับรางวัลด้านคุณภาพและการคิดค้นกว่า 1400 รางวัล มากกว่า 580 รางวัลที่ได้หลังปี ค.ศ. 1998 ในปี ค.ศ. 1996 และ 1962 ได้รับรางวัลบริษัทสถาปัตยกรรม จากสถาบันสถาปนิกอเมริกันList of AIA Firm Award Recipients http://www.aia.org/practicing/awards/AIAS075259  สำหรับความโดดเด่นในผลงานออกแบบในการทำงาน SOM ถือเป็นบริษัทเดียวที่ได้รับเกียรตินี้ 2 ครั้ง
# คริสโตเฟอร์ เรน
เซอร์ คริสโตเฟอร์ เรน  (20 ตุลาคม ค.ศ. 1632 - 25 กุมภาพันธ์ ค.ศ. 1723) เป็นสถาปนิกอังกฤษที่ได้รับการยกย่องมากที่สุดคนหนึ่งในประวัติศาสตร์ เขารับหน้าที่ปรับปรุงโบสถ์ 51 แห่ง ในนครหลวงลอนดอน หลังเกิดเหตุเพลิงไหม้ครั้งใหญ่ ในปี ค.ศ. 1666 รวมถึงผลงานชิ้นเอกอย่าง มหาวิหารเซนต์พอล ที่แล้วเสร็จในปี ค.ศ. 1710

เขาศึกษาภาษาละตินและอริสโตเทเลียนฟิสิกส์ จากมหาวิทยาลัยออกซฟอร์ด เรนยังเป็นนักดาราศาสตร์ นักเรขาคณิต และนักคณิตศาสตร์-ฟิสิกส์ รวมถึงเป็นสถาปนิก เขาเป็นผู้ก่อตั้ง ราชสมาคมแห่งลอนดอน (เป็นประธาน ค.ศ. 1680–82) และผลงานทางวิทยาศาสตร์ของเขาได้รับความสนใจจากเซอร์ ไอแซก นิวตันและแบลส ปาสกาล
# การนำเสนอภาพข้อมูล
การนำเสนอภาพข้อมูล หรือ การนำเสนอข้อมูลเชิงกราฟิก เป็นการศึกษาด้านนำเสนอข้อมูลจากภาพ หมายถึง "(การแสดง)ข้อมูลที่ถูกทำให้เป็นนามธรรมนามในลักษณะแบบแผนอย่างใดอย่างหนึ่ง รวมถึงแสดงคุณลักษณะหรือตัวแปรของหน่วยของข้อมูล"Michael Friendly (2008). "Milestones in the history of thematic cartography, statistical graphics, and data visualization" .

การนำเสนอภาพข้อมูลนั้นเกี่ยวข้องกับ การทำกราฟิกข้อมูล, การนำเสนอภาพข่าวสาร, การนำเสนอภาพวิทยาศาสตร์ และการทำกราฟิกสถิติ ในสหัสวรรษใหม่นั้น การนำเสนอภาพข้อมูล เป็นที่นิยมในส่วนของการค้นคว้า การเรียนการสอน และการพัฒนา
# ฮัมฟรี เดวี
เซอร์ ฮัมฟรี เดวี, บารอนเน็ตที่ 1  (17 ธันวาคม ค.ศ. 1778 - 29 พฤษภาคม ค.ศ. 1829) เป็นนักเคมีและนักประดิษฐ์ชาวอังกฤษDavid Knight, ‘Davy, Sir Humphry, baronet (1778–1829)’, Oxford Dictionary of National Biography, Oxford University Press, 2004 accessed 6 April 2008 เป็นที่รู้จักในฐานะผู้ค้นพบโลหะแอลคาไลและโลหะแอลคาไลน์เอิร์ท และยังค้นพบธาตุคลอรีนและไอโอดีน ในปี ค.ศ. 1815 เขาประดิษฐ์ตะเกียงเดวี ที่ทำให้คนงานเหมืองสามารถทำงานอย่างปลอดภัยจากเหมืองที่มีแก๊สไวไฟ
# โอเรียนทัล อายส์
โอเรียนทัล อายส์ จำกัด  เป็นบริษัทจำกัด ที่ประกอบธุรกิจประเภทผลิตและจัดจำหน่าย ภาพยนตร์และรายการโทรทัศน์ประเภทต่าง ๆ  โดยจดทะเบียนเมื่อปี พ.ศ. 2549

มีที่ตั้งอยู่ที่เลขที่ 1407 ซอยทาวน์อินทาวน์ 3/4 ถนนศรีวรา แขวงวังทองหลาง เขตวังทองหลาง  กรุงเทพมหานครบริษัท โอเรียนทัล อายส์ จำกัด 
 
มีบุคลากรหลักของบริษัทได้แก่ 
วัชรินทร์ สุทธิประภา 
สิริปปกรณ์ วงศ์จริยวัตร 
โรเบิร์ต ลี

โดยบริษัทมีผลงานมาแล้วในภาพยนตร์เรื่องต่าง ๆ ได้แก่ หนึ่งใจ..เดียวกัน ในปี พ.ศ. 2551, 9 วัด, มายเบสต์บอดีการ์ด ในปี พ.ศ. 2553, ว่ายน้ำข้ามทะเลดาว(1-7 ธันวาคม 2555) ผลิตในโครงการภาพยนตร์เฉลิมพระเกียรติ "เทิดเกล้า" และ Together วันที่รัก ในปี พ.ศ. 2555

รวมถึงรายการโทรทัศน์ Princess Diary ในปี พ.ศ. 2551 และ Miracle Of Life ในปี พ.ศ. 2555 ออกอากาศทางโมเดิร์นไนน์ ทีวี

และเมื่อวันที่ 22 กันยายน พ.ศ. 2552 โอเรียนทัล อายส์ ได้ร่วมมือกับบริษัท โคลัมเบีย ไทรสตาร์ ซึ่งเป็นบริษัทผลิตภาพยนตร์รายใหญ่ของฮอลลีวู้ด เพื่อผลิตและจัดจำหน่ายภาพยนตร์ไทยสู่ตลาดต่างประเทศ โดยเริ่มจากเรื่อง 9 วัด เป็นเรื่องแรก “โอเรียนทัล อายส์” จับมือ “โคลัมเบีย” ทำธุรกิจภาพยนตร์ พร้อมส่ง “9 วัด” ประเดิมเรื่องแรก จากเอ็มไทย

ผลงานของค่าย โอเรียนทัล อายส์
 หนึ่งใจ..เดียวกัน
 9 วัด
 มายเบสต์บอดีการ์ด
 ว่ายน้ำข้ามทะเลดาว โครงการภาพยนตร์เฉลิมพระเกียรติ "เทิดเกล้า"
 Together วันที่รัก
# เฮลอินเอเซล (2010)
เฮลล์อินเอเซลล์ (2010) เป็นรายการ เพย์-เพอร์-วิว ของ WWE จัดเมื่อวันที่ 3 ตุลาคม ค.ศ. 2010 สถานที่จัด คือ อเมริกัน แอร์ไลน์ เซ็นเตอร์ ใน ดาราส, เท็กซัส

 ผล
# ซูซีแอนด์เดอะแบนชีส์
ซูซีแอนด์เดอะแบนชีส์  เป็นวงร็อกอังกฤษ ก่อตั้งวงในปี ค.ศ. 1976 โดยนักร้อง ซูซี ซู และมือเบส สตีเวน เซเวริน

เมื่อแรกเริ่มวงได้มีส่วนในการเคลื่อนไหวของพังก์ร็อกอังกฤษ วงค่อย ๆ พัฒนาอย่างรวดเร็ว ได้สร้าง "รูปแบบโพสต์พังก์" ที่ขัดกับดนตรีจังหวะและการทดลองเรื่องเสียง"Williamson, Nigel. "Siouxsie & the Banshees" . The Times. 27 November 2004. "...with the Banshees she helped to invent a form of post-punk discord full of daring rhythmic and sonic experimentation". เดอะไทมส์ เคยกล่าวว่าซูซีแอนด์เดอะแบนชีส์ ว่า "เป็นหนึ่งในนักดนตรีที่กล้าเสี่ยงกับดนตรีที่ไม่ประนีประนอมได้อย่างกล้าหาญ ในยุคแห่งโพสต์พังก์"Williamson, Nigel. "Siouxsie & the Banshees" . The Times. 27 November 2004. "...the Banshees stand proudly alongside PiL, Gang of Four and the Fall as the most audacious and uncompromising musical adventurers of the post-punk era." 

วงยังได้เป็นแรงบันดาลใจในการสร้างสรรค์และพัฒนา ให้กับแนวกอทิกร็อกและดนตรีของพวกเขายังได้รวมองค์ประกอบของดนตรีป็อปเข้ากับอาว็อง-การ์ด
# กฤตยา ล่ำซำ
กฤตยา ล่ำซำ หรือ ปัด (2 กันยายน พ.ศ. 2506 — 25 กรกฎาคม พ.ศ. 2557 สามีชาวสวิส ยิงฆ่าโหด "กฤตยา ล่ำซำ" ไฮโซสาวใหญ่ ก่อนยิงตัวตายสยองคาคอนโดหรูฯ'กฤตยา ล่ำซำ'ถูกสามีชาวสวิสยิงดับ ข่าวอาชญากรรม คมชัดลึก วันเสาร์ที่ 26 กรกฎาคม 2557) ตำแหน่ง กรรมการผู้จัดการ บริษัท เมืองไทยประกันภัย จำกัด (มหาชน) 

 ประวัติ 
กฤตยา มีชื่อเล่นคือ "ปัด" หรือ "ลูกปัด" เป็นบุตรีของ นายยุตติ และนางโกสัลล์ ล่ำซำ สมรสกับ เรโต้ กาสเทลลาซซี่ ชาวสวิส มีบุตรี 1 คน กฤตยา เป็นกรรมการผู้จัดการ บริษัทเมืองไทยประกันภัยจำกัด ร่วมกับนวลพรรณ ล่ำซำ จนเป็นที่เรียกขานว่า "เอ็มดีหญิงคู่ดูโอ้" โดยดูแลรับผิดชอบควบคุมระบบงานแบ็คออฟฟิศ การรับประกันภัย การเคลม และการบัญชี ส่วนงานการตลาด ฝ่ายขาย และประชาสัมพันธ์ นวลพรรณ ล่ำซำเป็นผู้ดูแล

กฤตยา สำเร็จการศึกษาระดับมัธยมต้นจากโรงเรียนวัฒนาวิทยาลัย มัธยมปลายจากโรงเรียนเตรียมอุดมศึกษา ปริญญาตรีจากคณะพาณิชยศาสตร์และการบัญชี จุฬาลงกรณ์มหาวิทยาลัย (สาขาการธนาคารและการเงิน) ก่อนเดินทางไปเรียนต่อปริญญาโทด้าน MIS มหาวิทยาลัยบอสตัน ประเทศสหรัฐอเมริกา ได้ประกาศนียบัตรหลักสูตรการอบรม "Advanced Course in Non-Life Insurance" จาก SITC ประเทศสวิสเซอร์แลนด์ และ หลักสูตรการพัฒนากรรมการบริษัท รุ่นที่ 4 จากสมาคมส่งเสริมสถาบันกรรมการบริษัทไทย

 การทำงาน 
หลังจากจบการศึกษาปริญญาโทจากประเทศสหรัฐอเมริกา ได้เริ่มต้นทำงาน ที่บริษัทเงินทุนหลักทรัพย์ภัทรธนกิจ จำกัด (2531-2535) จากเจ้าหน้าที่จนถึงตำแหน่ง ผู้ช่วยผู้อำนวยการฝ่าย แล้วย้ายบริษัทมาดำรงตำแหน่ง ผู้อำนวยการฝ่ายวางแผนและพัฒนาธุรกิจ บริษัท ภัทรประกันภัย จำกัด (มหาชน) (2536-2538) เป็นผู้ช่วยกรรมการผู้จัดการ ปี 2541 เป็นกรรมการผู้ช่วยกรรมการผู้จัดการ ปี 2542-2543 เป็นกรรมการรองกรรมการผู้จัดการ และ ปี 2544 เป็นกรรมการผู้จัดการ ในปี 2551 บริษัท ภัทรประกันภัย จำกัด (มหาชน) ควบรวมกับ บริษัท เมืองไทยประกันภัย จำกัด จึงดำรงตำแหน่ง กรรมการผู้จัดการ บริษัท เมืองไทยประกันภัย จำกัด (มหาชน) จนถึงปัจจุบัน

 ผลงาน 
กฤตยา ได้รับเลือกเป็น 1 ใน 7 ผู้บริหารระดับสูง ให้เป็นพรีเซนเตอร์ในแคมเปญ ‘Canon, It Works! Say it forward’ ของบริษัท แคนนอน มาร์เก็ตติ้ง (ไทยแลนด์) จำกัดแคนนอนบอกต่อความสำเร็จผ่านแคมเปญ ‘Canon, It Works! Say it forward’ ข่าวประชาสัมพันธ์ไอที อินเทอร์เน็ท วันพุธที่ ๑๗ กุมภาพันธ์ พ.ศ. ๒๕๕๓ ๑๕:๔๓ น. จากที่เป็นนักบริหารหญิงที่ให้ความสำคัญด้านการพัฒนาระบบงาน เพื่อให้มีประสิทธิภาพ ถูกต้อง รวดเร็ว และให้ความสำคัญด้านบุคลากร ส่งเสริมให้มีจริยธรรม และมีความสุขในการทำงาน

 การเสียชีวิต 
25 กรกฎาคม 2557 เวลา 20.00น. นางกฤตยา ล่ำซำ ถูกสามียิงเสียชีวิตภายในคอนโดของตัวเอง ก่อนที่นายเรโต้ กาสเทลลาซซี่ จะยิงตัวตายตาม
# ฟริทซ์ ฮาเบอร์
ฟริทซ์ ฮาเบอร์ (9 ธันวาคม ค.ศ. 1868 – 29 มกราคม ค.ศ. 1934) เป็นนักเคมีชาวเยอรมัน ผู้ซึ่งได้รับรางวัลโนเบลสาขาเคมีในปี ค.ศ. 1918 เนื่องจากการพัฒนาการสังเคราะห์แอมโมเนีย ซึ่งเป็นวัตถุดิบที่สำคัญในปุ๋ยและระเบิด ฮาเบอร์และมัคส์ บอร์น ได้เสนอวัฏจักรบอร์น-ฮาเบอร์ เป็นวิธีการหาค่าพลังงานแลตทิซของของแข็งไอโอนิก นอกจากนี้ เขายังได้ถูกเรียกว่าเป็น "บิดาแห่งสงครามเคมี"Between Genius and Genocide: The Tragedy of Fritz Haber, Father of Chemical Warfare by Daniel Charles เนื่องจากผลงานในการพัฒนาและใช้แก๊สคลอรีนและแก๊สพิษอื่น ๆ ระหว่างสงครามโลกครั้งที่หนึ่ง

ฮาเบอร์ได้รับการวิพากษ์วิจารณ์อย่างมากเกี่ยวกับการมีส่วนเกี่ยวข้องในการพัฒนาอาวุธเคมีในเยอรมนีก่อนสงครามโลกครั้งที่สอง ทั้งนักวิทยาศาสตร์ร่วมสมัยและนักวิทยาศาสตร์สมัยใหม่ ผลการวิจัยแสดงให้เห็นถึงความกำกวมในกิจกรรมด้านวิทยาศาสตร์ของเขาเป็นอย่างมาก กล่าวคือ ในแง่หนึ่ง ถึงแม้ว่าการสังเคราะห์แอมโมเนียเพื่อผลิตระเบิดหรือกระบวนการทางเทคนิคสำหรับการผลิตและใช้แก๊สพิษในสงครามได้เป็นไปได้ในพื้นฐานทางอุตสาหกรรม ในอีกแง่หนึ่ง หากไม่มีความรู้นี้ ความสามารถที่จะผลิตอาหารให้เพียงพอต่อความต้องการของประชากรโลกก็คงจะไม่เกิดขึ้น การผลิตปุ๋ยไนโตรเจนสังเคราะห์ทุกปีมีมากกว่า 100 ล้านตัน พื้นฐานอาหารของประชากรครึ่งโลกในปัจจุบันขึ้นกับกระบวนการฮาเบอร์-บ็อชJörg Albrecht: Brot und Kriege aus der Luft. In: Frankfurter Allgemeine Sonntagszeitung. 41, 2008, S. 77 (Data from "Nature Geosience").